BBL สำรองเงินสดช่วงตรุษจีนกว่า 3.5 หมื่นลบ.รองรับดีมานด์
BBL สำรองเงินสดช่วงตรุษจีนกว่า 3.5 หมื่นลบ.รองรับดีมานด์
19 ม.ค. 2559

ธนาคารกรุงเทพ จำกัด (มหาชน) หรือ BBL เปิดเผยว่า ในช่วงเทศกาลตรุษจีนปีนี้ธนาคารได้จัดสรรเงินสดสำรองไว้ให้บริการแก่ลูกค้าเพิ่มเติมจากภาวะปกติ โดยรวมเป็นจำนวนกว่า 35,000 ล้านบาท ผ่านสาขาธนาคาร สาขาไมโครกว่า 1,200 แห่ง และตู้เอทีเอ็มอีกกว่า 10,000 จุดทั่วประเทศ ที่พร้อมให้บริการเพื่อรองรับความต้องการปริมาณความต้องการเงินสดของลูกค้าที่มีจำนวนมากขึ้น สำหรับใช้จ่ายในช่วงเทศกาลตรุษจีน พร้อมสำรองธนบัตรใหม่บางส่วนสำหรับใช้เป็นเงินอั่งเปามอบเป็นธรรมเนียมในเทศกาลปีใหม่จีน
นอกจากนี้ ทางธนาคารยังได้เตรียมความพร้อมสำหรับดำเนินการเพิ่มความถี่ในการเติมเงินยังตู้บัวหลวงเอทีเอ็มเป็นกรณีพิเศษอีกด้วย เพราะฉะนั้นลูกค้าของธนาคารจึงมั่นใจได้ว่าจะสามารถเบิกถอนเงินสดมาใช้ในช่วงเทศกาลดังกล่าวได้อย่างสบายใจ